Facebook (Paulina Dembska) .td_uid_2_61ec6681807d2_rand.td-a-rec-img{text-align:left}.td_uid_2_61ec6681807d2_rand.td-a-rec-img img{margin:0 auto 0 0} Il-federazzjoni ta' numru ta' għaqdiet non-governattivi tan-nisa, emPOWer qalet li t-terminu 'femiċidju' għandhu jkun inkluż fil-liġi Maltija. Fi stqarrija s-Sibt, il-federazzjoni qalet li għalkemm il-pulizija kkonfermat li l-qtil ta' Paulina Dembska ma kienx ippjanat u li ma sarx minħabba l-ġeneru tagħha, il-fatt jibqa' li l-akkużat ma qatilx iż-żewġ irġiel li pprova jattakka qabel Paulina, iżda l-mara spiċċat il-vittma tiegħu. Barra minn hekk emPOWer qalet ukoll li taqbel ma' organizzazzjonijiet oħrajn li l-qtil ta' Paulina Dembska għandu jkun deskritt bħala femiċidju. Il-Malta Women's Lobby ma taqbilx li l-qtil ta' Paulina Dembska ma kienx femiċidju Fit-2 ta' Jannar, Paulina Dembska nstabet bla ħajja fi Ġnien l-Indipendenza f'Tas-Sliema għall-ħabta tal-5.15am u siegħa wara li nstabet, Abner Aquilina ġie arrestat mill-Pulizija wara li qajjem kjass sħiħ fil-Knisja tal-Balluta. Aquilina tressaq il-Qorti biex jaffaċċja l-akkużi ta' qtil u stupru tal-mara li kienet Malta bħala studenta, bl-akkużat iwieġeb mhux ħati tal-akkużi. "Aquilina beda jsegwi lil Paulina, bdiet tgħaġġel meta ndunat bih" EmPOWer enfasizzat li l-fatt li r-raġunament tal-Pulizija li l-każ hu omiċidju u mhux femiċidju minħabba li l-akkużat prova jattakka żewġ irġiel qabel ma attakka lil Paulina mhux ġust għax iż-żewġ irġiel għadhom ħajjin. Qalet li riċerka globali turi li għalkemm hemm irġiel li jaqgħu vittmi għal vjolenza domestika, l-maġġoranza huma nisa. EmPOWer staqsiet għalfejn mhux sigur li nisa jkollhom opinjonijiet differenti mill-irġiel, li joħorġu fid-dlam u li jħossu li mhux protetti mil-liġi meta jirrapurtaw każijiet ta' vjolenza domestika. Fl-aħħar nett, il-federazzjoni fakkret li Paulina Dembska qatt mhu se tkun minsija. "L-allegazzjonijiet il-ġodda ma jħassrux il-fatt li l-vittma kienet mara" EmPOWer hija pjattaforma għal organizzazzjonijiet tan-nisa, iffaċilitata u appoġġjata mill-eks President ta' Malta, Marie-Louise Coleiro Preca. L-organizzazzjonijiet jingħaqdu taħt umbrella waħda u jaħdmu biex jippromwovu bidla pożittiva u jappoġġaw biex jiġu eliminati l-ostakli għall-ugwaljanza bejn is-sessi. .td_uid_3_61ec66818117b_rand.td-a-rec-img{text-align:left}.td_uid_3_61ec66818117b_rand.td-a-rec-img img{margin:0 auto 0 0}